En middelsstor (vingespenn 13-18 millimeter) vikler med sigdformede forvinger. Disses grunnfarge er hvit, ulikt de andre sigdviklerne som stort sett er brune eller grå. I likhet med en del andre viklere ligner den på fugleskitt når den sitter stille. Forvingen har svarte eller mørkbrune tegninger ved bakkanten og små, svarte flekker ved framkanten. Vingespissen er svart og rødbrun. Bakvingen er brunhvit, mørkere ytterst.